Почитувани ментори,

во пресрет на натпреварите и Меѓународните олимпијади по физика, ДФРМ редовно ќе објавува интересни и малку покомплексни задачи за подготовка за натпреварите и олимпијадите. Ги повикуваме сите заинтересирани ученици да се обидат да ги решат задачите, и скенираните копии од своите решенија, споени во еден пдф документ, да ги постават во фолдер на Гугл драјв. Учениците треба самите да го креираат фолдерот и да го споделат со е-маил адресата fizikanatprevari@gmail.com. Називот на фолдерот треба да го содржи името и презимето на ученикот. На секоја страна од скенираните решенијата треба да биде запишано името и презимето на ученикот, училиштето, годината на образование и името и презимето на менторот. Ве молиме не ги испраќајте решенијата директно по електронска пошта!

Се надеваме дека на овој начин ќе ги поттикнеме сите млади физичари да започнат со подготовките за претстојните олимпијади.

За сите дополнителни информации, обратете се на fizikanatprevari@gmail.com.

Ви благодариме за соработката и ги очекуваме вашите решенија.

Срдечен поздрав,

ДФРМ